**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** - UAB „Ignitis grupės paslaugų centras“
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Oracle programinės įrangos palaikymo paslaugos (Software Update License & Support).
2. **PIRKIMO OBJEKTAS**

Oracle programinės įrangos palaikymo paslaugos (Software Update License & Support).

1. **PIRKIMO OBJEKTO APIMTYS**

|  |  |  |  |  |  |
| --- | --- | --- | --- | --- | --- |
|  |  |  | I etapas | II etapas | III etapas |
| Programinės įrangos pavadinimas | Matavimo | Kiekis |
|  | vienetas |  | nuo | nuo | nuo |
| Oracle Tuning Pack | Processor | 9 | 2020-04-27 | 2021-04-28 | 2022-04-28 |
| Oracle Database Enterprise Edition | Processor | 5 | 2020-04-27 | 2021-04-28 | 2022-04-28 |
| Oracle Real Application Clusters | Processor | 5 | 2020-04-27 | 2021-04-28 | 2022-04-28 |
| Oracle Diagnostics Pack | Processor | 9 | 2020-04-27 | 2021-04-28 | 2022-04-28 |
| Oracle Internet Application Server Enterprise Edition | Processor | 3 | 2020-04-27 | 2021-04-28 | 2022-04-28 |

1. **SUTARTINIŲ ĮSIPAREIGOJIMŲ VYKDYMO VIETA**

A. Juozapavičiaus g. 13, Vilnius. Paslaugoms teikti gali būti suteiktos nuotolinio prisijungimo galimybės

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Perkamos Kliento turimos Oracle programinės įrangos palaikymo paslaugos (Software Update License & Support).

* 1. **Pirkimo objekto aprašymas**

5.2.1. Oracle programinės įrangos palaikymas (Software Update License & Support) suprantamas kaip:

5.2.1.1. ORACLE programinės įrangos naujų versijų ir dokumentacijos atsisiuntimas iš ORACLE korporacijos internetinio serverio be papildomo mokesčio;

5.2.1.2. Konsultacijos techniniais klausimas telefonu ir elektroniniu paštu;

5.2.1.3. Iškilusių ORACLE programinės įrangos techninių problemų sprendimas;

5.2.1.4. Galimybė naudotis ORACLE korporacijos internetiniu serveriu METALINK;

5.2.1.5. Informacija apie naujausią ORACLE programinę įrangą;

5.2.1.6. Prireikus, techninių konsultacijų teikimas darbo vietoje pas Klientą adresu: Juozapavičiaus g. 13, Vilnius.

5.2.2. Oracle programinės įrangos palaikymas turi atitikti Oracle programinės įrangos licencijų techninio palaikymo standartinių sąlygų aprašą, kuris pateikiamas interneto puslapyje adresu: http://www.oracle.com/us/support/policies/index.html (versija aktualia pasiūlymo pateikimo diena) (<http://www.oracle.com/us/support/library/057419.pdf>).

5.2.3. Paslaugų teikėjas nedelsiant nuo informacijos sužinojimo raštu (el. paštu) informuoja Klientą apie Oracle programinės įrangos licencijų techninio palaikymo standartinių sąlygų, nurodytų 5.1.2 punkte, atnaujinimą. Klientas turi teisę nesutikti su pakeistomis sąlygomis, tokiu atveju Sutartis nutraukiama, kompensacijos ir sankcijos šalims netaikomos. Jei Klientas nepateikia rašytinio prieštaravimo, laikoma, kad Klientas sutiko su atnaujinimais, kurie laikomi neatskiriama Sutarties dalimi. Atskiras susitarimas nepasirašomas.

5.2.4. Paslaugų teikėjas užtikrina galimybę Klientui tiesiogiai kreiptis į Oracle gamintoją ir gauti jo licencijų palaikymą, kaip nurodyta interneto puslapyje adresu http://www.oracle.com/us/support/contact/index.html.

1. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   * 1. Paslaugų teikėjas įsipareigoja Paslaugas teikti nuo Techninės specifikacijos 3 punkte nurodytos I etapo pradžios iki II etapo pradžios. Paslaugas II ir III etapams Klientas pagal poreikį užsakys atskirai ne vėliau kaip prieš 30 dienų iki II ir/ar III etapo pradžios. Užsakymus Klientas teiks Paslaugų teikėjui per Paslaugų užsakymo svetainę, kurios adresą Paslaugų teikėjas nurodo Klientui siunčiamame priminime apie Paslaugų užsakymą sekančiam etapui.
     2. Klientas neįsipareigoja pirkti Paslaugų numatytų II ir III etapuose.
     3. Paslaugų teikėjas turi užtikrinti Kliento atsakingam darbuotojui, kuris nurodytas Sutartyje, savarankiškai prisijungti prie Oracle programinės įrangos gamintojo svetainės. Klientas turi teisę pakeisti atsakingą darbuotoją, apie tai ne vėliau kaip prieš 10 (dešimt) darbo dienų informavęs Paslaugų teikėją el. paštu nurodytu Sutartyje.
     4. Jeigu Klientui reikalinga nauja paskyra prisijungti prie Oracle programinės įrangos gamintojo svetainės, Klientas savarankiškai užsiregistruoja savitarnos portale ir susikuria prisijungimo duomenis nurodant savo el. pašto adresą. Klientas sukurtą paskyrą susieja su Kliento atpažinimo numeriu - CSI (Customer Support Identifier).
     5. Šalys įsipareigoja nedelsiant informuoti apie Sutarties galiojimo metu atsiradusias aplinkybes, dėl kurių Sutartis gali neatitikti nacionalinio saugumo, korupcijos prevencijos, ekonominių ir kitų tarptautinių sankcijų ar kitų viešų interesų apsaugai skirtų teisės aktų reikalavimų;
     6. Paslaugų teikėjas negali naudoti UAB „Ignitis grupė“ (toliau – Bendrovė) prekinio ženklo ir (ar) pavadinimo be išankstinio Bendrovės sutikimo.
     7. Sutarties dalimi laikomų Paslaugų teikėjo pateiktų dokumentų, įskaitant licencijų tvarkas, jų naudojimo taisyklės ar pan., nuostatos, prieštaraujančios LR viešųjų pirkimų įstatymui ar Pirkimo dokumentų sąlygoms, laikomos negaliojančiomis. Jeigu kuri nors šios Sutarties nuostata yra laikoma negaliojančia, ji nedaro negaliojančiomis likusių šios Sutarties nuostatų ar pačios Sutarties. Tokiu atveju Šalys susitaria dėti visas pastangas, kad negaliojanti nuostata būtų pakeista teisiškai veiksminga norma, kuri, kiek įmanoma, turėtų tą patį rezultatą kaip ir pakeistoji norma.